
PAROLO DA LA REDAKTERO 


Kara lekteri, 


anke la duesma numero di ca jurnalo tre prizesis! Ankorfoye 
me recevis multa bona judiki publike e private, ed itere me 
gratitudoze dankas la personi qui sendis oli. 


Me ne volas tedar la lekteri, e do me raportas hike nur du de 


oli: 
“da sonjo furtita» es genioza ©” 


Rostislav Levchenko 


“Kar amiki, 


Me supozas ke on ne ja anuncis hike la recenta aparo dil 
duesma numero di 'La plumo Idala', jurnalo ecelante redaktata 


e sezonale editata da Tiberio Madonna. 


Tre rekomendinda lektajo! 


Kordiale,” 


Gongalo Neves 


Ica nova numero esas la vintrala, editata poka dii ante 
Kristnasko; do kompreneble du de la temi esas la vintro e la 
Kristnasko. 


Me volas hike raportar a vi reflekto quan me facis lektinte 
poemo da Marcus Scriptor, Ancora hiberno (pag. 16); il parolas ibe 
pri la nivo spektata da lu, e dicas, en la lasta verso, “le vista de un 
mundo triste” (= “la vido di mondo trista”). Nu, kande me lektis 
ol, me reflektis pri la difero qua esas inter Suediano ed Italiano en 
la diversa konsideri dil mondo, difero qua certe esas influata da la 
propra experienci: por ni Italiani, plu precize Italiani sudala, la 
nivo esas sinonimo di festo, di joyo, pro ke por ni ol esas tre rara; 
me vidis la nivo direte ye tri o quar foyi entote en mea vivo; por 
me ol esas kozo qua precipue videsas per televiziono; kontree me 
povas supozar ke por Suediano to ne esas lo sama, nam en Suedia 
kompreneble la nivo es ordinara kozo. Do normalajo ne efektigas 
entuziasmo, e pro to Suediano vidas plu klare la tota tristeso di 
ceno kolda e torporanta, kaptita da la frosto vintrala e kun arbori 


sen folii. 


Ico esas normala difero inter personi qui habitas tre fore 
Puna de Paltra, en loki diferanta, e qui do havas anke diferanta 
experienci. Ma, quankam co es normala, tamen maxim ofte on ne 
reflektas pri co, e bezonas vidar ulo, lektar ulo, artiklo, poemo, 
por aperceptar la diferi inter la personi dil mondo, la populi dil 
mondo, e por richigar sua mento konoceskante Pexperienci dil 
altri e lia pensi, lia sentimenti. 


La komuniko e la kambio di experienci e sentimenti, di pensi 
ed opinioni esas do tre importanta, nam ol esas richigo ed aperto 
di la mento. E ca kambio di kulturi tra la mondo povas eventar 
anke per la kunpartigo di texti e per la partopreno a jurnalo: se la 
texti en jurnalo sendesas da diversa homi de diversa kulturi, singlu 

konocigas peceto de su, e lektante la jurnalo onu havas la 
posibleso konoceskar ta omna diversaji e richigar su. 


Pro to esus ideala ke multa personi de fora loki partoprenez 
la jurnalo, kontributante camaniere ulo por Pinterkonoco e la 
proximesko di la homi. Vi trovas sur la kovrilo Padreso a qua 
sendar via texti e via kompozuri. 


Me ne dicas lo por me, ma por ni omna, nam Pinterkomuni- 
ko interhoma e la kambio kulturala utilesas ad omni qui lektas, ed 
Ido servas ya por to. Certe me ne dicas lo por facar mea jurnalo, 
nam me ja demonstris esar suficanta ad ol: se me facis jurnalo kun 
plua kam 70 pagini e kun poka kontributaji, me esus tote kapabla 
facar la jurnalo mem sola. 


Gito — Invidia 
(E raa) = 
Kapelo di le Scrovegni 
L. envidio las 


Retroirante a la temi dil numero, me nur adjuntas ke, ultre la 
vintro e la Kristnasko, plusa temo di ca numero esas l’envidio, 
hike tte ample traktata: do ne esas bezono ke me komentez ta 
temo per plusa vorti en ica parolo da la redaktero, nam la jurnalo 


ipsa komentos ol suficante. 


Ante lasar vi a la lektado, me deziras dankar la kunlaboranti 
di ca numero, qui esas David Kennard, Herder Sa e Marcus 
Scriptor. 


Felica Kristnasko e bona lektado di La Plumo Idala 


Tiberio Madonna 


La koldeso 
atingas 

omn angulo 

en l’aero 

di la vintro. 

La cielo griza 
mendikas 

irga koloro 

quan povas donacar 
l’avioni. 

La pinti dil abieti 
stimulas la cielo 
per pikar lu 

e blanka floketi 
lejera quale plumi 
fal cirkum ni. 

Es nia tasko 


savar prenar li. 


nilro 


Tiberio E 


La papagayeti 


Tra la densega branchi 
dil arboro 

l’aero 

fatigesas pasar. 

Ma ta branchi 

es tote 

senfolia 

ed olia 

triste pala bruneso 
akompanas la tristeso 
di la vintro 

tote 

senkolora. 

La pinti di la branchi 
arida 

levita vers supre 
frolas 

la griza cielo 

e semblas demandar 
aquo 

de la nubi distensita ed avara 
qui su impozante 
okupas la tota cielo 


ed igas ol 


melankolioza 

en la pikturo 

facita da la vintro 
tote 

senkolora. 

La branchi desvestizita 
memoras nostalgioze 
la verda vesti 

quin l’olima printempo 
donacabis a li 

enun 

spoliita dal autuno 
fremisas 

pro singla ventosufleto 
sendata da la vintro 
tote 

senkolora. 

Ma - ho! - surprizo! 
Arivas subite 

me ne savas de ube 
un... 

du... 

tri peceti 


de la verdo perdita. 


E quar, e kin 

verda papagayeti 

qui pozas su 

sur la pinti di la branchi 
e kolorizas li vivace 
neexpektite. 

Li sendesis por stuporigar. 
Li sendesis 

dal akuzita vintro 

qua evidente ne es 

tote 

senkolora. 

Qual astonanta surprizo 
es ica donacajo 

subita! 

E qual gracioza kreureti 
es ica verd uceli 

qui montras longa kaudi 
e flava pektoreti. 

Ka li ne esas 

vere plu joyigiva 

kam la printempal hirundi 
triste blanka e nigra? 


La vintro depresita 


volis prenar hodie 

sua revancho 

de la fiera printempo 
qua kustumas desfaldar 
ed ostentar omnaloke 
sua reputeso koloral. 

La papagayeti 

turn e saltetas 

de un brancho 

ad altra 

vivacigante la nud arboro 
per sua hela verdo 
movanta. 

E la pikturo 

richigesis 

da la kolorizita trezoreti. 
E la humoro 

Joyigesis 

da la kolorizita surprizeti. 
Mem la vintro 

havas sua karti 

por ludar koloroze 


e surprizar. 


Ek Ida -po oezo 
da Tiberio Madonna 

Kaldes 


En ica jorno 
nekustumale kolda 
di marto, 

Vabieti su expoz 
dansante 

baleti sinuoz 
kreata dal vento, 
dum ke la frostint aero 
paraliz 

la manui, la brakii, 
la volo movar su 


di la personi 


torboranta, 
quankam la radii dil suno 
splendida, lumanta, 
brileganta 

frapas la sulo 

glata 

dazlante, 

blindigante l’okuli 

ed envelopas omno Ek Juti de ambra e guti de lume 


per lumo. da I iberte Madonna 

Sabba N | 


Vintrala dio. 
Ed es ombro, en fremiso, 


sur mea kavalo 


Matsuo Bash C 


Plu kam la nivo 
es kolda sur blank hari 


vintre la luno 


J kara Kohaku 


Lageto frostis. 
Inter la olda algi 


kreveto movas 


Masacia Miki 
Me askolt canokte 


la hiberno vintrala. 


Pluvo sur monti. 


Kebayashi Asa 


del. 


Unesma pruino, 


qua savas quon on sonjas 


en ita barki? 
Eye Sy 


G babe 


E 
Quanta silenco, ss 


e la nivo desegnas 


“aS: 
ali di anadi 


3 
La longa nokto, ur LS 
eae USS 
la bruiso dil aquo, 
L dic to quon me pens 
CyL Fur 


L’agri e la monti 


sustraktita dal nivo. 
È da Es la nihilo 
“ve as 
USAS 


Haite Jesé 


L’unesma nivo 
ja titilas la tero. 


Luno ek kani 


Ù CSW Buen 


DR 
E 
EZ 
CAO, 
USAS 
Luno ek bambuo 
dum ke ol karez la sulo 
dil frua nivo 
Dezolo-vintro m 
SAVE 
en la mondo unkolora vr, SI 
VAY 


la son’ dil vento 

Me sole esis. 


Me, sole. E cirkume 


falis la nivo 


Por la frua blanko 
retrovenas la vintro, 
en la lunlumo 


Vesa Busen 


Me kloz l’okuli 
en anciena amoro 
me varmigas me 


BS cas 
ME SS 
SUS 
Ex 
Me lev la kapo X 
e vidas me kushita Sas 
en la koldeso 
Miura Chora 
Existas emo 


por la vento dil vintro: 
la bruiso maral 


Shenishi Gori 


(tradukita da Tiberio Madenna) 

Du poemi originale kompozita en Interlingua 


he vitral | Ta 


L’obskureso devorabas 


la Suedia vintral 


e la nivo ankor tardesas 


Me iras somnolanta 


tra stradi dum krepuskulo 


Kande la suno desaparabas 
la lumo fora di la steli 


. , 7 
igas Vespero transvivar 


Libere vintre 


Mil floki ek nivuro 
flugetas avan mea okuli 
e celas la nuda konturi 
di arbori dormanta: 


la vido di mondo trista 


UR 
Poemi kompozita da Marcus Deripter 
Z UR 
(tradukita da Tiberio Madonna) 

E yen a vi Poriginali: 


(Dedia hibernal 


Obscuritate ha devorate 
le Svedia hibernal 


e le nive ancora tarda 


Io vade somnolente 


trans stratas durante crepusculo 


Quando le sol ha disparite 


le lumine distante del stellas 


face le spero superviver 


La CODA hiben ve 


Mille floccos de nive 
papiliona ante mi oculos 
e cela le nude contornos 
de arbores dormiente: 


le vista de un mundo triste 


k Oi emas epensatas 


da Mares eriptor 

De “Pomene tra la yare 7 


Me kredabis 

povar konservor 

en mea poshi 

la blanka nivo di januaro 
til la somero 

por facar buketo 

de la blanka nivofloki 
e montrar li 

e donacar li a junio 
qua nultempe vidis li. 
Ma ja en februaro 
dum ke me 

preske frostanta 
marchadis admirante 
la nivo en mea manui, 
subita tusoaceso 
dispersis la floketi 

sur la pavaro 

di mea anmo 


til ke la fola suno 


di marto 
kompletigis la laboro 
per dissolvar li 
ed igar li 

aquo. 

Go) 

Me pensadis, 
meditadis 

til ke tandem 
en decembro, 
surprizate 
rijoyante 

quale infanto, 
la lora infanto, 
me ritrovis 

ho! 

anciena joyo! 
me ritrovis 

la blankeso 


di la nivo! 


E 
Ek Sensi 


da I iberia Maina 


Nehte paces! 


Nokto pacoz! 

Nokto lumoz! 

Omno dorm e repoz; KLIKTEZ 
vigil nur la sant Paro fidel. HIKE 

Mild Infanto kun lokli hel, POR ASKOLTAR 


dormez kalma e tranquil, 
dormez kalma e tranquil! 
Nokto pacoz! 
Nokto lumoz! 
Filio dil Deo glorioz, 
Amo rid de Tua boko Deal, 
lore sonas la kloko salval, 
lesu, naskante Tu! 
lesu, naskante Tu! 
Nokto pacoz! 
Nokto lumoz! 
Lauta e klar quik exploz 
por pastori l’anunco tondrant 
dal Anjeli qui esas klamant: 


“Kristo venis por vi!” 


“Kristo venis por vi!” 


Versiono en Ido da Tiberio Madonna 


(ek Silent Night Web) 

Ica esas la versiono originala en la Germana: 


Mille Nacht 


Stille Nacht! 

Heil’ge Nacht! 

Alles schläft; einsam wacht KLIKTEZ 
Nur das traute hoch heilige Paar. HIKE 
Holder Knab’ im lockigen Haar, POR ASKOLTAR 


Schlafe in himmlischer Ruh! 
Schlafe in himmlischer Ruh! 
Stille Nacht! 
Heil’ge Nacht! 
Gottes Sohn, o wie lacht 
Lieb’ aus deinem göttlichen Mund, 
Da uns schlägt die rettende Stund’. 
Jesus in deiner Geburt! 


Jesus in deiner Geburt! 


Stille Nacht! 


JSesoph Mehr 
(ck ent Night Web) 

Heil’ge Nacht! 

Hirten erst kundgemacht 

Durch der Engel Alleluja, 

Tönt es laut bei Ferne und Nah: 
“Jesus der Retter ist da!” 


“Jesus der Retter ist da!” 


Coadelan Habia = Sado Mangini e 
Paco Darke, ornita por Kriflnasko 


= pie = 

Yen plusa kansono Kristnaskal en versiono Idala: 


Alvenezfidel 


Advenez, fideli, 

joye triumfanta, 

he venez, he venez a Bethlehem! 

Videz naskinta l’Anjelala Rejo. 

He venez, ni adorez, he venez, ni adorez, 


he venez, ni adorez la Sinior”. 


Livinte l'mutoni, 
al humil bersilo 
vokita pastori hastoze kur; 
anke ni hastez kun joyoza pazi. 
He venez, ni adorez, he venez, ni adorez, 


he venez, ni adorez la Sinior'. 


L'eterna briladon 

dil eterna Patro 

ni vidos celita sub hom-figur': 
Deo Infanto povre vestizita. 


He venez, ni adorez, he venez, ni adorez, 


he venez, ni adorez la Sinior”. 


Versiono en ldo da Seno Madınna 

Ed ica es la versiono original en la Latina: 


Leste fideles 


Adeste, fideles, 


laeti triumphantes, 


venite, venite in Bethlehem! KLIKTEZ 
Natum videte Regem Angelorum. HIKE 
Venite, adoremus, venite, adoremus, POR ASKOLTAR 


venite, adoremus Dominum. 


En grege relicto, 
humiles ad cunas 
vocati pastores adproperant; 
et nos ovanti gradu festinemus. 
Venite, adoremus, venite, adoremus, 


venite, adoremus Dominum. 


Aeterni Parentis 
splendorem aeternum 


velatum sub carne videbimus: 


Deum Infantem pannis involutum. 
Venite, adoremus, venite, adoremus, 


venite, adoremus Dominum. 


Transskribita da Sohn Francs Wade 

DEL EVANGELIO: 
LA NASKO DI IESU KRISTO 


Del Evangelio segun Matthaeus (1,18-25; 2,1-23) 


La nasko di Iesu Kristo eventis tale: Maria, ilua matto, esante 
spozino promisita a losef, ante komencar kunhabitar, gravideskis 
pro la Spirito Santa. Iosef, elua spozulo, qua esis vito yusta e ne 
volis expozar el al infameso, penseskis forsendar el sekrete. Dum 
ke il reflektadis pri to, yen Anjelo dil Sinioro aparis ad il en sonjo, 
dicante: “Iosef, filio di David, ne timez prenar kun tu Maria, tua 
spozino, nam ita qua en elu konceptesis esas da la Spirito Santa. 
Elu partutos filtulo e tu nomizos il Iesu [= Deo salvas]; nam esos 
ilu ta qua salvos sua populo de lua peki”. 


Ed ico tota eventis, por ke realigesez to quo anuncesabis dal 
Sinioro per la profeto qua dicis: “Yen la Virgino konceptos e 
parturos filtulo ed on nomos il Emmanuel’, qua signifikas “Deo 
kun ni”. Iosef vekinte agis quale PAnjelo dil Sinioro imperabis ad 
il, e prenis sua spozino kun su. E sen ke il konocabis el, elu 
parturis filiulo, e nomizis il Iesu. 


Naskinte Iesu en Bethlehem di Judea, lor la rejulo Herodes, 
yen, Magi del oriento arivis en Ierusalem, e questionis: “Ube esas 
la rejo di la Judi, qua es jus naskinta? Nam ni vidis ilua stelo en 
oriento e venis por adorar il”. Audinte to, la rejo Herodes 
trublesis, e kun lu tota Ierusalem. E, kunvokinte omna granda 
Sacerdoti e Skribisti di la populo, il questionis li ube devis naskar 

la Kristo. Li respondis ad il: “En Bethlehem di Judea; nam tale la 
profeto skribis: — E tu, Bethlehem, tero di Iuda, certe ne esas la 
maxim mikra inter la precipua urbi di Iuda, nam tun ekiros chefo, 


qua guidos Israel, mea populo”. 


Lore Herodes, vokinte sekrete la Magi, volis saveskar de li 
precize quanta tempo antee la stelo aparis a li; pose, sendante li a 
Bethlehem, il dicis: “Irez ed inquestez diligente pri Pinfanto; 
kande vi trovabos ilu, savigez lo da me, por ke anke me irez 
adorar il”. 


Li, audinte la rejo, departis; e yen la stelo, quan li vidabis en 
oriento, preiradis li, til ke, arivinte super la loko ube esis Pinfanto, 
olu haltis. Vidante la stelo, li pleneskis per granda joyo; ed enirinte 
la domo li vidis PInfanto kun Maria lua Matro e, prosterninte, 
adoris il; pose, apertinte sua trezoruyi, li ofris ad ilu kom donacaji 
oro, incenso e miro. Pose, avertite en sonjo ne ripasar che 
Herodes, li retroiris a sua lando tra altra voyo. 


Departinte iti, yen Anjelo dil Sinioro aparis a Iosef en sonjo, 
e dicis ad il: “Levez tu, prenez l’Infanto e lua Matro, fugez ad 
Egiptia, e restez ibe til ke me informos tu, pro ke Herodes 
serchos PInfanto, por mortigar lu”. Ilu levis su e, dumnokte, 
preninte PInfanto e lua Matro, retretis ad Egiptia, e restis ibe til la 
morto di Herodes; por ke realigesez to quon la Sinioro dicabis per 
la profeto: “Ek Egiptia me vokis mea Filio”. 


Lore Herodes, vidante su deceptita da la Magi, tre iraceskis e 
komisis ocidar omna infanti qui esis en Bethlehem ed en olua 
omna cirkumaji, evanta de du yari adinfre, segun la tempo quan il 
saveskabis de la Magi. Lore realigesis to quo esis anuncita dal 

profeto Ieremias, kande il dicis: “Krio en Rama audesis, ploro e 
grava lamento: Rakhel ploras pri sua filii, e ne volis esar 
konsolacata, pro ke li ne plus esas”. 


Mortinte Herodes, yen, Anjelo dil Sinioro aparis a Iosef en 
sonjo, en Egiptia, e dicis ad ilu: “Levez tu, prenez PInfanto e lua 
Matto, ed irez al lando Israel; nam ti qui volis la vivo dil Infanto 
esas ja mortinta”. Ilu levis su, prenis PInfanto e lua Matro, e 
retroiris al lando Israel. Ma, saveskinte ke Arkhelaus regnas Judea 
vice Herodes, sua patro, il timis irar adibe, ed, avertite en sonjo, 
retretis al teritorio Galilea, ed iris habitar en urbo nomata 
Nazareth, por ke realigesez to quo anuncesabis da la profeti: “Ilu 
nomesos Nazarethano”. 


Tradukita da Tiberio Madonna 


lesu renkontris 
envidio 
de sua nasko 


ul sua morto. 

DEL EVANGELIO: 
LA KONDAMNO DI IESU KRISTO 


Del Evangelio segun Matthaens (27,15-24) 


La guvernisto kustumis, okazione dil festo di Pasko, grantar 
al populani la libereso por un kondamnito, quan li demandis. Ilu 
havis lore en karcero arestito famoza, nomata Barabbas. Pilatus 
questionis ti qui esis ibe kunveninta: “Quan vi volas ke me 
liberigez a vi: ka Barabbas, o Iesu, nomata Kristo?”. Nam il savis 
ke nur pro envidio on livris ad il lesu. Or, dum ke il sidis en 
tribunalo, ilua spozino sendis ulu dicar ad il: “Ne intruzez tu en la 
aferi di ta yusto, nam hodie, en sonjo, me sufris multe pro il”. Ma 
la granda Sacerdoti e la oldi persuadis la populo demandar 
Barabbas e mortigar Iesu. Itere la guvernisto questionis: “Quan 
de la du vi volas ke me sendez libera a vi?”. Li respondis: 
“Barabbas!”. Pilatus dicis a li: “Do quon me devas facar pri Iesu, 
nomata la Kristo?”. Omni respondis: “Il esez krucagata!”. La 
guvernisto replikis a li: “Ma quon mala ilu facis?”. Tamen iti 
klamis sempre plu laute: “Il esez krucagata!”. Or, Pilatus, vidante 
ke il obtenis nulo, kontree, ke la tumulto divenis plu granda, 
prenis aquo e lavis sua manui, avan la populo, dicante: “Me ne 
kulpas pri la sango di ca yusto. Vi sorgez lu!”. 


Tradukita da Tiberio Madonna 

DE LA GENEZO DI LA BIBLO: 
KAIN ED ABEL 


Ica esas l’unesm epizodo di envidio en la bistorio di la homo. 


(Komento da la redaktero) 


4. Ed Adam unionesis ad Eva, sua spozino, ed el gravideskis, 
ed el parturis Kain; ed el dicis: Me recevis homo de la Sinioro. 
Ed el anke parturis ilua frato Abel. Ed Abel divenis pastoro, e 
Kain divenis agrokultivisto. E pos ula tempo eventis, ke Kain 
adportis de la frukti dil tero por donacar li al Sinioro. Ed Abel 
anke adportis de la unesmenaskinti de sua mutoni. E la Sinioro 
favoris Abel ed ilua donacajo; ma Kain ed ilua donacajon il ne 
favoris. E Kain multe iraceskis, ed ilua vizajo multe tristeskis. E la 
Sinioro dicis a Kain: pro quo tu iraceskas? e pro quo tua vizajo 
tante tristeskis? Se tu agos bone, ka tu ne aceptesos? Ma se tu 
agos male, la peko blotisas ye la pordo, ed ol konsumos tu, ma tu 
regnez olu. 


E Kain parolis kun sua frato Abel; e kande li esis sur lagro, 
Kain staceskis kontre sua frato Abel e mortigis lu. E la Sinioro 
dicis a Kain: Ube esas tua frato Abel? E Kain dicis: Me ne savas; 
kad me esas gardisto di mea frato? Ed il dicis: Quon tu facis? La 
voco dil sango di tua frato krias a me de la tero. E nun esez 
maledikita sur la tero, qua apertis sua boko por prenar la sango di 
tua frato mortigita per tua manuo. Kande tu kultivos la tero, ol ne 
plus donos a tu sua bonajo; tu esos senrepoza divagero sur la 
tero. E Kain dicis a la Sinioro: plu granda esas mea puniso, kam 
to quon me povos subisar. Yen, tu ekpulsas me cadie de la lando, 

e me devas celar me de tua vizajo, e me esos senrepoza divagero 
sur la tero, ed irgu, quan me renkontros, mortigos me. E la 
Sinioro dicis ad il: Savez, ke irgu, qua mortigos Kain, punisesos 
sepople. E la Sinioro pozis sur Kain signo, por ke irgu, quan il 
renkontros, ne mortigez ilu. 


E Kain foriris de la Sinioro, e lojeskis en la lando Nod, este 
di Eden. E Kain unionesis a sua spozino, ed el gravideskis, ed el 
parturis Enok. Ed il konstruktis urbo, ed il donis a la urbo nomo 
segun la nomo di sua filiulo: Enok. Ed Enok genitis Irad, ed Irad 
genitis Mehuyael, e Mehuyael genitis Metushael, e Metushael 
genitis Lemek. E Lemek prenis ad su du spozini: un nomesis 
Ada, e la duesma nomesis Zillah. Ed Ada parturis Iabal; ilca esis 
la patro di ti qui rezidas en tendi ed edukas bestii. E la nomo di 
ilua frato esis Iubal; ilca esis la patro di omna harperi e fluteri. 
Zillah anke parturis Tubal-Kain, forjanto di diversa kupra e fera 
implementi. E la fratino di Tubal-Kain esis Naamah. E Lemek 
dicis a sua spozini Ada e Zillah: Askoltez mea voco, spozini di 
Lemek, Atencez mea vorti! Nam me mortigis viro, qua vundis 
me, e yunulo, qua lezis me; se Kain venjesos sepople, Lemek 


venjesos sepadek-e-sepople. 


Ed itere Adam unionesis a sua spozino, ed el parturis filio, e 
donis ad il la nomo Set: Nam Deo grantis a me altra semino vice 
Abel, quan mortigis Kain. Ed anke Set genitis filiulo, ed il donis 
ad ilu la nomo Enok. Lore onu komencis invokar la nomo dil 
Sinioro. 


Tradukita da David Kennard 

L’UNESMA DI LA KLASO 


Garrone atraktas a su Pafeciono di omni; Derossi, Padmiro. Il 
ganis Punesma medalio, esos sempre Punesma anke ca-yare, nulu 
povas konkursar kun il, omni agnoskas ilua supereso en omna 
temi. Il esas Punesma en aritmetiko, en gramatiko, en kompozo, 
en desegno, intelektas omno nemediate, havas memoro 
marvelatra, sucesas en omno sen esforco; semblas ke la studio 
esas ludo por il. L’instruktisto dicis ad ilu hiere: — Tu recevis 
granda donacaji de Deo; tu havas nulo altra facenda kam ne 
disipar li. — E pluse il esas granda, bela, kun granda krono ek 
blonda lokli, tante ajila ke lu transsaltas benko, apogante manuo 
sur ol; ed il ja savas skermar. Ilu evas dek-e-du yari, esas filio di 
komercisto, esas sempre vestizita obskur-blue kun butoni orea, 
sempre vivaca, joyoza, polita kun omni, e helpas tanti quantin il 
povas dum l’exameno e nulu irgatempe audacis facar a lu 
despolitajo o dicar a lu leda vorto. Nur Nobis e Franti regardas il 
male, e Votini spricigas envidio del okuli; ma il mem ne 
aperceptas lo. Omni ridetas a lu e prenas lu ye manuo o ye brakio 
kande il iras cirkume por kolektar la laboruri, kun ita lua maniero 
gracioza. Ilu donacas jurnali ilustrita, desegnuri, omno quon heme 
on donacas ad il; lu facis por la Kalabriano mikra mapo 
geografiala di Kalabria; e donas omno ridante, sen sucio, quale 
granda sinioro, sen preferi por uli. Esas neposibla ne envidiar il, 
ne sentar su min brava kam lu en omno. Ha! Anke me, quale 
Votini, envidias il. E me sentas bitreso, preske certena despito 
kontre lu, ulafoye, kande me penas facar la laboro heme, e pensas 

ke ye ta kloko ilu ja facis ol, bonege e sen fatigeso. Ma pose, 
kande me retroiras a la skolo, vidante il tante bela, ridanta, 
triumfanta, audante quale lu respondas a la questionadi dal 
instruktisto senjene e 
certe, e quale lu esas 
polita, e quale omni 
afecionas lu, lore 
omna bitreso, omna 
despito foriras de mea 
kordio, e me shamas 
pri havir ta senti. Me 
volus esar sempre 


apud lu, lore; me 
volus povar fre- 
quentar la skolo ye omna yari kun il; lua prezenteso, lua voco 
donas a me kurajo, deziro laborar, joyo, plezuro. L’instruktisto 
donis ad il la tasko kopiar la rakonto monatala quan lu lektos 
morge. La yuna vedeto Lombardiana; il kopiadis ol icamatine, ed 
emocigesis da ta fakto heroala, tote acendita en la vizajo, kun 
Pokuli humida e kun la boko tremanta; e me regardadis lu; quale 
lu esis bel e nobla! Kun quanta plezuro me dicabus a lu avan la 
facio, sincere: — Derossi, tu valoras en omno plu multe kam me! 


Tu esas viro, kompare a me! Me respekt ed admiras tu! 


Ek Cuore da Edmondo De Amicis 
(traduko del Italiana da Tiberio Madonna) 

(Fablo) q 
e 1109 “9 


Olim esis mikra punto tote ronda, inteligenta e tre 


= | LA MIKRA PUNTO 
o. © 


simpatiinda. Lu konsideresis tre poke da sua amiki e societani en 
la klubo di la vilajo ube lu habitis. Li preske nultempe parolis a lu 
o pri lu; ofte li mem ne aperceptis lu, pro lua mikreso, e reputis lu 
kom tote nekonsiderinda, tenante lu kelke izolita. 


Uladie lu promenadis tra la blanka stradeti dil kayera vilajo, 
admirante la beleso di la naturo, la kolori di la flori e la gracio di la 
papilioni, qui flugetis hike ed ibe, ed askoltante ravisata la 
melodioza gorgeo dil uceli. Lu kustumis absorbar to omna e pose 
expresar lo en anmoza poemi. 


Tadie lu revante respiradis la fresh aero di la printempo, e 
sensucie promenante saltetis ludeme de un lineo ad altra di la 
kayero, dum kantetar la kansono Punto e nov alineo, kompozita da 


lu ipsa. 


Dum la promenado, lu renkontris la komo, qua tadie esis 
aparte venenoza e malhumoroza. La komo volis varsar sua tota 
desaprecio a la punto, e komencis kritiketar lu negative, por pose 
ridindigar e mokar lu, konkluzante ke la punto esas tote ne 


importanta, nesignifikanta e neglijinda kozeto. 


Ica kompreneble sentis su ofensata, e replikis ke, tote 
kontree, lu esas ya importanta inter la habitanti di la vilajo ed inter 

la membri di Puntizado (tale nomesis la klubo a qua lu apartenis). 
Lu remarkigis ke, ante omno, la klubo prenis la nomo de lu ipsa e, 
duesme, lu esas plu importanta kam la komo, pro ke lu servas por 
klozar la diskursi ed igar li kompleta. Ofte ne esas bezono 
adjuntar ulo pos lua veno e, mem kande esas bezono, la litero qua 
venas quik pos lu staceskas pro respekto, dum ke la cetera literi 
restas sidanta. 


La komo tre despiteskis pro ca vorti e, sentante su humiligita, 
kuris plendar pri to che la kuzeti di la punto, la tri punteti. 
L’envidioza kuzi, audinte lo eventinta, reaktis per irar ipse che la 
punto, por diskutar pri l’afero. 


“Tu kredas esar utila, ma ni esas certe plu importanta kam 
tu” klamis la punteti. “Ni esas tri, unionite e sempre kune, dum 
ke tu esas sola e mikra, ed on preske ne vidas tu.” 


La punto, qua esis tre sentema, ankorfoye vundita, reaktis: 
“Yes, vi esas tri ma, mem unionita, vi ne sucesas kompletigar irgo: 
vi klozas ya nulo irgatempe, e lasas sempre omno suspendita. Via 
interveno utilesas finar nula laboro.” 


Anke la punteti, demolisita da la konvinkiv argumenti, mustis 
forirar kun granda despito. 


Lore li kuris a la domo di la komo, por plendar pri la 
humiligo subisita, e por babilachar kontre la punto. En ta domo, 
qua divenis la babileyo di la despitozi, li komencis elaborar 
projeto por ankorfoye atakar la punto. Li decidis ke li mustos 
unionar su, la punteti kun la komo, por probar vinkar lu. Pro to, 


un de la punteti acensis super la komo por formacar korpo plu 

alta, ed anke la du cetera punteti agis lo sama, t. e. la duesma 
punteto acensis super la triesma, por esar plu impozanta. 
Talmaniere li kreis forta esquado kun du alta elementi: la punto- 
komo e la bi-punto. 


Tale kombinita, la kompanaro itere iris atakar la punto. Ma 
kompreneble anke cafoye li restis neeviteble vinkita, nam ne 
importas la grandeso di la korpi, ma olia funciono, utileso e 
kapableso. La punto povis facile remarkigar da li ke, anke 
camaniere difere kombinita, li tote ne servas klozar la diskursi ma, 
kun li, on sempre bezonas adjuntar pluso por kompletigar. Mem 
tale formacita, li tote ne suficas. 


Evidente to, quo esis tre klara ed intelektebla por la punto, 
esis multe min klara por lia menti poke intelektiva. 


Imaginez Piracego di la quar meskini! 


Quaze explozonta, li komencis flaveskar e balbutar, ed 
insultar e maltraktar la punto per nekredebla kalumnii. 


Ye certena punto, la komo subite rimemoris du altra membri 
di la klubo, qui segun lua judiko same klozas la frazi, nome la 
question-punto e la klam-punto, qui anke esas plu alta kam lu. 
Kredante trovir la solvo por tandem humiligar la odiato, la komo 
quik rimemorigis da la punto ta du membri, qui esas certe plu 
importanta kam lu. 


Nu, la punto, ridetante, ne mustis facar altro kam remarkigar 
da ta odiemi to quon evidente li, en sua blindeso e poka 
intelektiveso, nultempe aperceptabis antee, t. e. ke en la realeso la 

question-punto e la klam-punto ne esas altri kam lu ipsa (la 
punto) kun du diversa chapeli, kun qui lu tempope marchas tra la 
stradi. 


La quar adversi di la povra punto, qui neexplikeble tante 
odiis lu, fine mustis restar infalible e definitive vinkita, e retroiris 
adheme kun la kaudi reptanta e l’oreli abasita. 


Tiberio Madonna 


LA RANO E LA BOVO 


Olim rano vidis bovo en prato. Kaptita dal envidio pro tala 
grandeso, lu komencis inflar sua pelo rugoza. Pose lu questionis 
sua filieti ka lu divenabas plu granda kam la bovo. Li respondis ke 
ne. Quik lu rikomencis inflar su kun plu intensa esforco ed itere 


questionis qua esas plu granda. 
Iti respondis: “La bovo”. 
Indignanta, volante inflar su sempre plu multe, krevis e mortis. 


La mikra homi finas male, kande li volas imitar le granda. 


Phaedrus 
(tradukita da Tiberio Madonna) 

LA KAYERI DIORK 


(Noti pri voyajo sur mikra planeto - 3) 


De kelka dii, me esis deceptita, pro nur surfacale explorar la 
planeto, pro poke deskovrar, sen respondi a plura questioni. 


Me e Ork (vi bone memoras: lu e lua planeto sam-nomesas), pos 
promenado, konversadis che drinkeyo. E dum drinkar plura 
tasedi de elixiro, ul-sorta teo, kelke simila a tre populara teral 
drinkajo, ni diskutis pri plura temi. 

Ta Orkan drinkajo, forsan drogizita, quan POrkani tre prizas, 
trublis ed ankore trublas mea mento, esis ed ankor esas kauzo di 


mea mentala lenteso, segun semblo. Ve! 


Me regardis la sunoza peizajo extera. La povoza jorno-lumo 
blindigis mea okuli e me sentis me torporigita da ta sorcoz elixiro. 


Ni babiladis... 


(PRI) MEMORAJI 
©3 Vi celas omno. 
CS Ork esas libro apertita. Ni nulo celas. 

Cg Me ne intencas violacar sekretaji. 
©3 Ni esas pacema homi. 


Yes, me pensis, vi esas pacema, inocenta, pueratra, ma sub ta 
sembli, me divinas altraji — Ma me tacis pri to, e me nur dicis: 


©3 Ka me questionis vu pri militala povi, pri inter-stela floti, pri 
armi amase destruktiva, pri via plani relate Pinvado di Paltra 
planeti? 

Il semblis sincere shokata. 

(3 Ni mem ne esas kapabla imaginar ta kozi. Quala ideo! 

©3 Ka vi raptis me? 


cg No! Imaginez!... 


©3 Se me ul-die sucesos retro-irar al tero, ka me devas arivar ibe 


kun la manui vakua? 


4 Yes — il dicis — vu retro-iros, same kam vu arivis, ni esperas 
lo... kun la manui vakua. 


Me kelke iraceskis, silence, ma il nur ridetis, inocente, e duris: 

© Lo esos plu bona... Irgamaniere, vu oblivios preske omno, e 
pri lo poka quon vu memoros, qua o qui kredos vu? Nulu 
kredos vu. 


Pri to, il kelke eroris, nam me nun plenigas ica kayero per kelka 
memoraji. Ma il esis parte justa, nam, qua o qui ktedos oli? 
Altraparte, ica memoraji, diope, semblas plufebleskar, desfacesar 


en mea mento, quaze sukro-peci en tasedo de aquo o de... elixiro! 

*ALIENIJENI 

4 Kad altra *alienijeni, ultre me, ultempe sucesis arivar sur via 
planeto? — Me questionis — Kad esas altra homi, ul-loke, en 
Puniverso? 

GS No. Esas nulu — il respondis. 

©3 Ka vu esas certa pri to? 

© Vivo esas skarsa, tre skarsa — il dicis — ol forsan jus komencis 
apene en l’universo... Esas nur kelka organismi... ula 
bakterii... kelka virusi... nula vivo intelektoza. — Ed il montris 
rideto mokanta — Ni esas, forsan, Punika specimeni 


inteligenta. 


Cg Ka nula posibleso, do, pri altra civilizuri en Pastral spaci ne- 
mezurebla? 


38 


© L’universo esas granda... 
(8 E ka vi ne timas *alienijeni? 


cg No! Ni timas altro. Vi, terani, populizas la spaci per 


pavoriganta kreuri, filii di via timenda imaginaji. Ni timas... 


virusi. 


Me nulo dicis. Quala mentiero, me pensis. Me regardis la fora 
peizajo e stranja hemo-deziro invadis mea kordio. 


Ho, tero! kara, fore distanta planeto! Quale tu mankas, kun tua 
virusi, tua bakterii, tua folesi... 


DEO-SERCHERI 


Subite, me memoris la deo-sercheri. Ha! Yen, fine, forsan, temo 
ne-evitebla. 


© Bone... esas deo o dei, esas religio che vi. Quo esas exakte la 
deo-sercheri? 


Il restis quieta dum-instante, quaze askoltante sekreta imperi, 
misterioze susurata ye lua oreli. (Il semblis sempre vartar ed 


askoltar ulo, ante parolar). 


€3 Li esas homi qui devotigas su serchar Deo. 

E 

Li kapablesas sentar lu. 

E qua o quo esas Deo, segun li? 

Lu es spirito. 

E quon li predikas, ta sercheri? 

Li dicas ke lu esas la fonto di raciono, yusteso, amo. 

Ka lu esas povoza? Ka lu kreis Ork, POrkani, la steli, 


Puniverso? Ka lu punisas, ka lu premiizas la homi...? — Me 
esis provokanta. — Ka lu esas ilu? Kad elu? Olu? 


Il regardis me, perplexa. 


CS 


CS 


Ni nulo savas pri lu, ecepte ke lu esas puta spirito. 


E pri la malajo, quon dicas la sercheri? Ka lu kreis anke la 
malaji? 


Li nulo dicas pri to. 
E do? 


Lu esas misterio... Nulu, mem ne la sercheri ipsa, sucesas 
dechifrar lu. Forsan ni havas mento tro primitiva por ne- 

mediate komprenar o kontaktar lu, ma forsan, uldie, ulo 


eventos. 
©3 Ma do, ka via Deo ne esas deo omno-povanta? 
Cg No! — il semblis ankore perplexa. 


Me tacis e restis pensoza. Lu, meditoza, distanta, semblis mi- 
ridetat: 


cg Ka vi ja sucesis trovar lu? Ne ja, me supozas. Ma anke vi 
sentas lu, ka ne? Vi intuicas lu, pro raciono, yusteso, amo, ka 
ne? Ka vi pensas ke lu esas omno-povanta? 


Ma me nulo pluse volis pri-questionar, o respondat. Sume, me 
pensis, il volas kredigar da me, ke li serchas Deo e ke nur to, 
serchar Deo, esas lia religio. No, li intencas anke celar lia dei. Ta- 
instante, lua fidinda personal automato (toboto), qua sempre ed 
omna-loke sequis lu, proximeskis, por susurar ulo ye lua oreli. Ha! 
la voco dil mastro! — Me pensis. Ma me nulo dicis, me nur tacis. 


Herder Sa 

ENIGMATO: 
LA TRI BUXI 


Esas tri buxi: ’unesma kontenas du buleti blanka, la duesma 
du buleti nigra e la triesma un buleto blanka e un nigra. Sur la 
kovrili di la buxi esas la skriburi BB, NN e BN, ma dum atachar 
Petiketi on konfundis omno, e la kovrili esas sen ordineso, en 
maniero tala ke to quo esas skribita sur singla kovrilo certe ne 


koincidas kun to quo esas kontenata da la buxo. 


Sen regardar en omna buxo, quanta buletin oportas ektirar, 
adminime, por determinar Pexakta kontenajo di la tri buxi? 


Solvo dil enigmato di la preiranta numero 


Me presas Punesma swichilo e vartas dum kelka tempo. 


Me klozas ol. Me presas la duesma swichilo ed apertas la 


pordo. 
Se la lampo es acendita, la swichilo justa esas la duesma. 


Se la lampo es extingita, me tushas la lampo: se ol es varma, 


la swichilo justa esas Punesma. 
Altre, la justa esas la triesma. 

RECEPTO: 
LA MONAKINETI 


Ingredienti: 
300 grami de pasto foliara, i 


sukro pulvera; 

pot la kremo: 
150 grami de sukro, 
50 grami de farino, 
mi-litro de lakto, 
3 ovi, 
1 limono. 


La monakineti esas delicioza dolcaji ek pasto foliara kun 
kremo; ica kuketi esas tre difuzita en Napoli e generale en 
Kampania. 


Taliez la pasto foliara kruda a quadrati kun latero de 10 
centimetri cirkume, e surpozez du o tri quadrati Puna sur Paltra, 
formacante plura bloketi quadrata. Faldez la bloketi flexante li 
segun lia diagonalo, en maniero obtenar trianguli ortanguloza. 
Pozez la trianguli aden forno ye 200-220 gradi cirkume, e lasez li 
koquesar til ke li divenos kreskinta e blonda, pos quo ekfornigez 
li. 


Por preparar la kremo, pozez aden kasroleto la sukro e la 


farino, mixez li per kuliero ed adjuntez la lakto pokope: pos singla 

mikra adjunto di lakto vi mustas agitar la tri ingredienti per 
kuliero til ke li esas parmixita e formacanta materio homogena; 
talmaniere on evitas la formaco di grumeli, qui pose esus desfacile 
solvebla. Durez adjuntar la lakto e kunmixar; kande la lakto esos 
parvarsita, on obtenabos mixuro pasable liquida. Lore apertez la 
ovi e separez la viteli del albumeni; adjuntez a la liquido nur la 
viteli e ruptez li. Raspez la shelo di limono e varsez anke olu aden 
la liquido obtenita. 


Pozez la kasroleto adsur furnelo kun fairo febla, e komencez 
jirigar kuliero en la liquido, lente e kontinue, sempre en la sama 
sinso por evitar produktar grumeli. Kande la liquido komencas 
denseskar, jirigez la kuliero gradope plu rapide, sen haltar e sen 
chanjar sinso, til ke la produkturo havos la denseso di kremo e 
koloro flava; ol mustos boliar, e por atingar la bolio vi darfas 
mem augmentar la fairo, se to es necesa. Intertempe jirigez la 
kuliero tre rapide, por evitar ke la kompozuto brulez. De kande vi 
vidas emersar l’unesma bulo, mustas pasar un minuto, e pose 
extingez la fairo e cesez jirigar la kuliero: la kremo esas pronta. 


Tranchez la trianguli ek pasto foliara horizontale, quale semli, 
e pozez la kremo varma en la mezo di oli. 


Lasez la kremo koldeskar, e kovrez la kuketi per sukro 
pulvera. La monakineti esas nun pronta por manjesat. 


Bon apetito! 


Tiberio Madonna 

ESPRITOZAJI 


“Vu esas tre eleganta! Pri quo vu okupas vu?” 
“Me vendas mobli.” 
“Ka vu vendis multa mobli?” 


“Ti omna di mea domo.” 


Dialogo inter spozi: 
Elu: “Me sempre dicas to quon me pensas.” 


Ilu: “Pro to tu tacis dum la tota vespero.” 


“Ka tu lernis duktar Pautomobilo?” 
“Nes 
“Quo esis la kozo maxim harda?” 


“La lampiono avan mea domo.” 

“Pro quo vu volas donar amendo a me? Ka me iris tro 
rapide?” 


“No, sioro; vu flugis tro sube.” 


“Arivas PIndiani, generalo.” 
“Kali esas amiki od enemiki?” 


“Tre probable li esas amiki, nam li omna iras kune.” 


En drinkerio, kliento a la servisto: 
“Glaso de wiskio ante ke lu venas.” 


La servisto agas segun lua demando, e pose kurioze 
questionas lu: 


“Ante ke venas quo?” 


“La tempo pagar. Me havas mem ne un centimo.” 


46 


Che kuafisto. 


“Bona vespero, sioro! Quale vu standas? Bonveninta aden 
mea kuaferio! Bela la vetero, hodie, ka ne? Agreabla dio por 
promenar! Quale vu volas, sioro, ke me tranchez vua hari?” 


“Silencoze, pliz.” 


Che shuovendisto. 


“Ka vu havas krokodil-shui?” 


“Yes, siorino. Qua gtandeson havas la pedi di vua 
krokodilo?” — 


THografuro 
da Judo 
Patterson, 
biologiisto 
dit Nional 
Park Service 
di USA. 


L’ENVIDIO SEGUN WIKIPEDIA 


La vorto envidio (de la Latina invidia. in — elemento 
kontreaganta — e videre, regardar kontre, enemike, desfavoroze o 
generale regardar male) indikas sentimento vers altra persono o 
grupo de personi qui posedas bonajo o bona qualeso quan 
Penvidiozo ne posedas, e pro olqua tal persono sentas despito ed 
odio tala ke lu deziras malajo por ti qui posedas ta bonajo o bona 


qualeso. 
Psikologio e sociologio 


L’envidio karakterizesas kom deziro dusinsa: ke on posedez 
to quon Paltri posedas, o ke Paltri perdez to quon li posedas. 
L’emfazo, do, esas sur la konfronto di la propra situaciono kun ita 
di la personi envidiata, e ne sur la valoro interna dil objekto 


posedata da ta personi. 


On darfas egardar Penvidio kom la peko “opozata” a la 
superbeso: dum ke la superbeso konsistas ek ecesanta konsidero 
di su, Penvidio es karakterizata da basa auto-estimo e da exajerata 
evaluo dil obstakli e di la desfacilaji. Nam ulfoye la persono 
envidioza posedas bona qualesi qui povas mem esar agnoskata, 
ma lu ne konsideras li kom suficanta e su egardas kom nekapablo. 


L’envidio povas havar radiki tre profunda en la personeso di 
ulu. Ol povas esar efektigita da manko di afeciono en la pasinto, 
da ecesanta konkursemeso o da deziri de qui on esas frustrita. 
Esante la kauzi tante remarkebla, ofte esas desfacila por ulu 


sucesat solvar la propra problemo. 

En la bazo dil envidio esas, generale, la desestimo dal 
envidiozo e lua nekapableso vidar la kozi e Paltri sendepende de 
su ipsa: en ica senco, on darfas afirmar ke Penvidiozo es generale 
frustrita, obsedata, manipulera, sen skrupuli ed ulfoye hipokrita. 


L’envidiozo havas ofte posturi e konduti ya preciza e, do, 
rikonocebla. Inter la maxim tipala konduti dil envidiozo esas la 
desaprecio dil objekto envidiata (“ca kozon, quan me ne havas, 
me ne volus havar irgakaze, pro ke me ne prizas ol”); famoza e 
proverbatra reprezento di tal posturo esas la fablo da Aesopus La 


foxo e la vit-beri. 


L’envidiozo povas direktar la propra envidio ne nur vers 
objekti materia, ma anke vers doturi e talenti posedata dal 
envidiato: exemple, partikulara charmo, inteligenteso o kapableso, 
aparta facino; en tala kazi, Penvidiozo reaktas probante 
desapreciar od abasar Penvidiato, pro ke, segun lua okuli, ica esas 
kulpanta pri evidentigar to quon Penvidiozo ne havas. En certena 
senco, lo esas quale se lu sentus su humiligita dal existo dil 
envidiato ed, ulamaniere, domajata da ica. 


L’envidio povas efektigar stando di profunda prostraco: en 
ula kazi, Penvidiozo povas havar konduti tre atakanta, ed en la 
probado abasar Penvidiato povas atingar toni exasperita, arivante 
humiligar publike Penvidiato di la foyo mem humiligante su ipsa 
por atingar la skopo, t. e. la publika desaprecio e la publika moko, 
quale dicar: “Me standas male pro tua kulpo, pro ke tua talenti 
montras mea inferioreso; do me mustas necese evidentigar tua 
manki, tua defekti, igante tu sentar tu ridinda: me agos en 
maniero ke anke tu sufrez”. En altra kazi Penvidiozo povas 

maturigar en su yuto a revancho qua duktas lu agar konduti 
vizanta minar direte la disponebleso dil objekto di envidio por 
Penvidiato, t. e. li tendencas enduktar desquieteso e sufro en 
Penvidiato ya pro ke posedanto dil objekto di envidio. Se, tamen, 
la projeto dil envidiozo falias, lu sentos su sempre plu debila e 
ridinda, e falos aden manii di diversa speci, anke grava. 


Povas esar interesanta probar karakterizar l’envidio relate la 
sexuo: ka Penvidio esas plu maskulala o feminala? Ne esas 
elementi evidenta por darfar afirmar ke la viti esas plu envidioza 
kam la mulieri o kontree. Certe Penvidio esas, en la majoritato de 
la kazi, direktata vers la sama sexuo: la viri envidioza esas lo, 
maxim ofte, vers viri, e la mulieri vers mulieri. E qui es la maxim 
komuna objekti di envidio? Inter viri Penvidio esas pri aferi 
ekonomiala, politikala, patrimoniala, profesionala, kulturala, 
intelektala, sexuala e generale pri omno quo igas viro “plu potenta 
kam altra”. En la feldo feminala, Penvidio, qua dum la pasinta 
yarcenti esis preske exkluzive pri la charmo e pri la kapableso 
seduktar, de kelka yardeko a nun, kun la chanjo dil rolo quan la 
muliero havas en la socio, komencis “proximeskar”, en mult 
aspekti, ad ita dil viri. 


L’envidio esas ulafoye konfundata a Pavideso, t. e. la deziro 
posedar bonaji materia (sendepende de kad olci apartenas ad altri 
o ne). Precipue en la feldo sentimentala, Penvidio esas anke 
deskriptata ulfoye kom jaluzeso, ma ca lasta esas generale 
egardata kom enemikeso vers ulu qua povus sustraktar de la 
jaluzo ulo quon ica ja posedas. 

En diversa kulturi, Penvídio esas asociata al koloro verda 
(Cesar verda de envidio”). Segun uli to referesas al koloro di la bilo, di 
qua la sekreco en multa tradicioni esas relatigata a la sentimento 
traktata. Segun altri lo venas de la fakto ke, quoniam l’envidio es 
opozata a la vertua espero pro ke ol esas deziro dil malajo di altri, 


olu havas la sama koloro. 


Korelatanta l’envidio esas du sentimenti simila ma kun 


valoro kontrea: la Schadenfreude e l’akreso. 
Literaturo e religio 


En Purgatorio, Dante Alighieri pozas Penvidiozi sur la duesma 
kadro. Ibe la pekinti sidas kun l’okuli sutita per filo ek fero kom 


puniseso pro joyir en vidar la maleventi di altri. 


En la religio katolika, Penvidio esas un de la sep vicii 
mortiganta (ti qui implikas la koncio dil deziro nocar altri e 
produktas plusa malajo). L’ikonografio tradicionala prizentas ol 
en Pimajo di muliero olda e mizeroza, okupata pri arachar 
serpenti de sua hari por lansar li kontre Paltri. 


La religio Buddhista egardas ol kom un del aganti mentala 
(cetasika) qui povas asociesar a la stando mentala (wa) dil odio. 


Filozofio 


En maniero plu profunda, l’envidio darfas esar definata kom 
la «aflikteso e despito quan on sentas pro la feliceso, la prospero e 
la bona stando di altri, sive ke Pinteresato egardas su kom neyuste 
exkluzita de tala bonaji, sive ke, ja posedante li, postulas 
Pexkluziva juado di li... ol esas la deziro vanigita di to quon on ne 

povis atingar pro desfacileso od obstakli ne facile superpasebla, 
ma quon altri, en la sama medio od en stando semble analoga, 
ganis o ganas kun evidenta suceso.»' 


En ica kazo aparas, ultre Podio pri la feliceso di altri’, relato 
di simileso inter Penvidiozo e Penvidiato quale ja Aristoteles 
remarkis en konceptar l’envidio kom «chagreno efektigata da 
bona chanco... qua aparas che personi simila a ni»’, pro quo 
«sentos envidio ti qui esas o semblas esar nia samniveli, 
intencante dicar, per samniveli, iti qui esas simila a ni pri decendo, 
parenteso, evo, dispono, reputeso e bonaji. [...] On envidias la 
personi unionita a su en la tempo, loko, evo e reputeso, de quo la 
proverbo: “La familiano savas anke envidiar». 


L’envidio produktas ne nur chagreno, ma anke «tristeso pro 
la bonaji di altrw»”, quin Penvidiozo volus por su pro ke lu judikas 
ke l'altru posedas li senmerite e devas esar punisata pro to per 
exproprieso. 


Lo esas la tristeso dil envidiozo «relate la bonajo di altru pro 
ke ol diminutas nia glorio ed ecelo» prokurante a ni «Podio, la 
maldicenso, la difamo, la kontenteso pro la maleventi dil proximo 
e la tristeso pro lua prospero». 


La trista envidiozo en Vikonografio esas montrata kom 
spionanta defore, kun mieno malhumoroza, ta fortunoza felica 
posedanto quan lu volus sufrigar per sufro qua kontree, quale en 
*kontrapaso, frapas lu. 


[*kontrapas.o (de la Latina contra e patior, “sufrar la 


kontreajo”) Korespondo, per kontrasto o simileso, di la peno dil 

pekinti a lia kulpo. | AF contrapasso | H contrapaso | I 


contrappasso] 


Lua malvido retroturnas kontre lu quale en Pimagino da 
Dante qua deskriptas l’envidiozi kun Pokuli sutita.” 


Un del autori maxim antiqua, Herodotus (484 a.K. — 425 
a.K.) extensas ta sentimento malvoloza mem al dei antiqua, kun 
homala karakterizivi, jaluza pri la propra glorio e pri la propra 
povo e garantianti di ta ordino universala qua, se kompromisita, 
efektigas Pinterveno di la deo, sutbaze di ta principo quan 
Pautoro definas kom pdovoc tÓv Dev (envidio di la dei), pro qua la 
homo qua obtenas tro multa fortuno, trans la limiti fixigita, esas 
ocidata o privacata de sua glorio. 


Inter la Greka filozofi Epikurus (341 a.K. — 271 a.K.) 
remarkigas la detrimento etikala e la neutileso di ta qua envidias: 
«On devas envidiar nulu; nam la boni ne meritas envidio, e pri la 
mali, quante plu li trovas bona chanco tante plu li ruinas su.» 


L’envidio trovas ampla reflektado en la kulturo Romana da 
Cicero (106 a.K. — 43 a.K.), qua egardas ol kom sentimento 
devastanta’ qua es nehaltigebla kande ol es manifestita, tale ke 
«kande Penvidio furias kun sua tota violento, kontre olu esas 
nepovanta singlu e mem tota institucuro» quala la senato 
Romana." 

Titus Livius (59 a.K. — 17 p.K.) riafirmis ica karaktero 
destruktiva dil envidio kande, relate la konsulo Quintus Fabius 
Maximus, ita akompanesis da la difamo (obtractatio) di la homo 
envidiata pro sua suceso." 

En la doktrino Kristana l’envidio aparas til de la tempi biblala 
kun la fratocido di Kain envidioza pri Pamo da Deo ad Abel”. La 
sama vicio mortiganta trairas la Olda Testamento, qua definas ol 
«kario di la osti», por irar til la Nova ube Kristo livresas a 


. . . . . . . 14 
Pilatus, qua «savis ke nur pro envidio on livris ad il Iesu» *. 


L’envidio do esas la «peko diablala precipua» segun Santa 


2 15 ca 16 
Augustinus ° nam, quale remarkas Santa Basilius Magnus”, a 


> 


Kain viktimo e dicipulo di la diablo debesas ke «la morto eniris la 
mondo pro envidio dil diablo»”. 


L’envidio esas prezenta de sempre en la historio di la 
homaro, ma anke en ita di singla homo: «Me vidis ed observis 
infanto envidioza. Il ankore ne parolis e ja regardis odianta e kun 
mieno bitrigita vers altra infanto, sua alakto-fratulo.»'* 


Francis Bacon (1561-1626) kom unesma traktas l’envidio 
“publika”, qua renversas la normala parkuro di ta qua, indijanta 
ulo, sentante su sube, envidias ta qua esas supere. En P“envídio di 
la rejo” la procedo esas kontrea: de supere ad sube; t. e. 
paradoxale ta qua havas poziciono tre avantajoza envidias e timas 
ita qua de sube semblas volar supresar la disto de lu por prenar 


lua plaso. 


Baruch Spinoza (1632-1677) invitas la homaro, qua 
partoprenas la naturo deala, vivar tranquila e serena «tolerante 
Puna e Paltra facio dí la chanco, pro ke omno konsequas del 
eterna dekreto di Deo kun la sama neceseso kun qua del esenco 
dil triangulo konsequas ke lua tri anguli esas egala a du otti... 
Ne odiez, ne desapreciez, me mokez, ne iracez kontre irgu, 

ne envidiez pro ke en Paltri quale en tu ne esas libera volo (omno 


eventas pro ke tale lo decidesis)»”. 


Esas naturala, remarkas kontree Arthur Schopenhauer, ke la 
homo havas la sentimento envidio, tamen «Envidiar es di la 
homo; juar la malajo dil altri es di la diablo»”. Nam la homo, 
kaptita da la Volo vivar, volas kreskigar sua vivo, ma lua egoismo 
restas nekontenta pro la semblo dil atingita sacieso pro qua lu 
koaktesas al renunco, e «de hike naskas Penvidio: omna renunco 
esas senfine augmentata da la plezuro dil altri ed esas diminutata 
da la savar ke anke Paltri sufras de la sama renunco.»” 


Tormentoza esas la relato quan Soren Kierkegaard deskovras 


inter envidio ed admito: 


«L’envidio esas admiro sekreta. Persono plena de admiro qua 
sentas ne povar divenar felica abandonante su (renuncante sua 
flereso), selektas divenar envidioza pri to quon lu admiras... 
L’admiro esas felica perdo di onu ipsa, envidio esas desfelica 


x . 7 
afirmo di onu ipsa»” 


Segun Nietzsche Penvidio esas un de la frukti dil etiko di la 
sklavi o dil etiko Kristana, qua nekapabla elevar su a la somiti dil 
superhomo inklinas su ed exaltas la valori di la humileso e di la 
renunco predikata dal altruismo e dal egalesismo Kristana de qui 
produktesas envidio ed odio. 


«Ube reale Pegaleso es penetrita e durive fondita, naskas ta 
tendenco, egardata generale kom kontreetika, qua en la stando di 
naturo esus desfacile komprenebla: l’envidio. L’envidiozo, kande 


lu perceptas omna elevo sociala di altru super la mezuro komuna, 

volas retroabasar lu til olu. Lu postulas ke ta egaleso quan la 
homo agnoskas esez pose anke agnoskata da la naturo e da la 
hazardo. E pro to lu iraceskas ke al egali l’aferi ne eventas en 
maniero egala.»” 


Kun Pamikeso Dionysala, karakterizata dal sana naturala 
egoismo, ne plus esas envidio, despito, nekompreno. Nulu 
envidias e do timas Paltru. La falsa amiki di lulius Caesar antee 


admiris il, pose envidiis il e fine odiis ed ocidis ilu. 


Tradukita da Tiberio Madonna 


! Tradukuro de Grande Dizionario della Lingua Italiana, da 
Salvatore Battaglia, editerio Utet (1961-2002). 


? «Invidia est odium felicitatis aliena» [= «L’envidio esas odio pri 
la feliceso di altri»], Santa Augustinus, Psa/m., 104, 17, p. 1399. 


7 Aristoteles, Retorica. 
“ Aristoteles, Retorica. 
° Santa Tommaso d’Aquino, Somma Teologica. 


° Antonio Royo Marin, Teologia moral para seglares, Madrid, 
BAC, 2007, pag. 260. 


7 Dante, Purgatorio, XIII, versi 43-84. 
* Epikurus, Sentenze Vaticane, 53. 


? Cicero, De oratore, II, 209. 


56 


y. Pölsch, “Invidia” nelle orazioni di Cicerone, Atti Congresso 
Studi Ciceroniani, II, Roma 1961, p. 121. 


!! «alterius, obtractationis atque invidiae adversus crescentem in dies 
gloriam fortissimi consulis» [= «dil altra (afero), di difamo ed envidio kontre 
la glorio singladie kreskanta di fortega konsulo»), Livius, XXVIII, 40, 8. 


2 «Quon tu facis? La voco di la sango di tua fratulo krias a me de la 


sulo» (Genezo, 4, 8-10). 

? Proverbi 14, 30. 

* Matthaeus 27, 18. 

° Aurelius Augustinus Hipponensis, De disciplina christiana. 
° Santa Basilius Magnus, Homilia 11, De Invidia. 

“Libro di la Sajeso 2, 24. 


$ Aurelius Augustinus Hipponensis, Confessioni. 


” Baruch Spinoza, Erhica. 


% A. F. Negro, La sapienza del mondo: ovvero, Dizionario 
universale dei proverbi, tomo 2, 1883, p. 336. 


? Arthur Schopenhauer, I/ mondo come volontà e rappresentazione, 
Newton Compton Editori, 2011 (edituro interretala). 


2 Sören Kierkegaard, La malattia per la morte, Donzelli 
Editore, 2011, p. 88. 


Friedrich Nietzsche, Umano troppo umano, II, paragrafo 29. 

PRI “*BISKUITO” 


Existas interesiva diskuto linguala pri la vorto *biskuito, 
eventinta en la yaro 1952. 


La lora Sekretario esis Hans Cornioley, qua prizentis la vorto 
al Akademiani e publikigis la tota diskutado pri ta propozo en la 
Linguala Suplementi n. 27, 28 e 29, kontenata rispektive en la 
numeri 165, 166 e 167 di Progreso. 


Me transskribas hike la diskutado, qua invitas reflektar... 
Linguala Suplemento n. 27: 


*biskuito vice bisquito: el donis al infanto tri *biskuiti. — D 
biskuit, EF biscuit, I biscotto, R biskvit, S bizcocho. 


Linguala Suplemento n. 28: 
*biskuito vice bisquito. 


Dr. Auerbach: no, quankam me koncesas, ke *biskuito esas 
plu bona kam nia bisquito. Ma chanjar tala detali detraktas ni de 
plu importanta taski. 


Bogard: no, on videz la noto en Kompleta Gramatiko 
Detaloza, p. 14. (Hike Hans Cornioley remarkigas citante la KGD 
por klarigo: «La adopto di la litero q liberigas de multa k e lasas al 
vorti la formo internaciona: equilibro, equinoxo, equatoro, equaciono ec. 
certe plu bona kam: ekvilibro, ekvinoxo, ekvatoro, ekvacio» Tale 
Beaufront ye Paludita p. 14. Bonege, ma precize ye bisquito la q 
ne konservas, ma tote kontree falsigas la formo internaciona; 

DEFIRS se montras q en ca vorto. Pro quo ni ne simple agnosk 
eroro, ube ol reale existas, e korektig ol? Cornioley) 


Bozzolo ? 
Dr. Brismark: yes. 
Cornioley: yes. 


Jacob: tote aceptebla, ma troa bagatelo por justifikar chanjo, 
do no (analoge a moskito on povus anke justifikar *biskito). (Hike 
itere Hans Cornioley intervenas komentante: En linguo, qua 
pretendas posedar ciencale serioza fundamento, anke «bagateli» es 
importanta. En *biskuito «u» klare pronuncesas, ma nulaloke 
skribesas o pronuncesas «moskuito». Cornioley) 


Kreis: no; certe fonetikale tam bona kam bisgnito, ma me ne 
vidas neceseso por chanjar la tilnuna skribmaniero, anke pro la 
tendenco evitar, se posibla, le k. 


Marcilla: no. 

Dr. Masera ? 
Moon ? 

Prof. dr. Tenfuss ? 
2) yes, 3.00. 
Linguala Suplemento n. 29: 


*biskuito vice bisquito. - 2 yes, 5 no. 

Bozzolo: yes; bisquito esas evident etimologial eroro; pro ke 
esas facile korektigebla, ni korektigez ol senhezite e sen timo (o 
shamo) bagatelifar. 


Dr. Masera: yes, ni mustas egardar mem la bagateli; cetere 
*biskuito (I biscottino) es plu reguloza apud «biskoto». 


Moon ? 


Prof. dr. Tenfuss: no; bisquito es ecelanta; ni ne bezonas altra 
vorto. (E Cornioley replikis: Permisez a me insistar ke «bisquito» 
ne es ecelanta, ma simple falsa, nam bisgnito signifikas segun la 
franca vorto «bis cuit» dufoye koquita, lat. bis coctum; la litero q es 
absurda. Cornioley) 


4 yes, 6 no, repulsita. 


E tale finis “mizeroze” la diskutado, kun la repulso di 
*biskenito! 


Nu, tala diskutado, e precipue kun /a/a argumenti, vere 
kuriozigas, e certe, quale me skribis supere, invitas reflektar... 


Reflektar pri la homala movi dil anmo. 


Evidente, en institucuro qual PAkademio, Penvidio ne 
mankis, e regretinde ol esis sat difuzita. Pri ca temo, es interesanta 
remarkar ke, en ta periodo, Hans Cornioley esis ne nur Sekretario 
dil Akademio, ma anke Prezidanto dil Uniono. 


Tiberio Madonna 

PRI LA DIFTONGI 
(Exegezo di la KGD) 


Ica texto aparis en la blogo Prilingua Letraro (29™ di marto 2012). 
Kara lekteri, 


ica-foye l’exegezo esis kelke plu harda kam la preiranta, nam 
me mustis komparar plura texti por inferar Pintenco da la 
skribinto. 


En ica artiklo me citos texti ek la SIL (Suplementa Ido-Lexiko) 
da Gongalo Neves, la KGD (Kompleta Gramatiko Detaloza) da Louis 
de Beaufront e PAIL (An International Language) da Otto 
Jespersen, ca lasta skribita en PAngla, ma me prizentos a vi la texti 
pos tradukar li ad Ido. An International Language esas verko pri la 
linguo Novial, konstruktita dal autoro di la verko Otto Jespersen 
pos la konstrukto di Ido. Tamen ol kontenas remarkinda analogaji 
kun Ido e kun la KGD, qui helpas lumizar la situaciono pri lo 
serchata. Ta verko editesis en la yaro 1928, t. e. nur tri yari pos 
Pedito di la KGD, e skribesis da un de la kompozinti di la 
historiala Komitato dil 1907 qua laboradis por Ido. 


Me introduktas la temo di ca sercho per raportar texto ek la 
SIL, qua esas la komenco di la chapitro 6 di la prefaco, titulizita 
Rebela diftongi: 


“La lektero certe remarkos ke en defini me uzas la vorti “fayro 
e *veyno vice la tradicionala (ed oficala) jairo e veino, e ke me 


61 


propozas non nova vorti en qui y sequesas da konsonanto, kontre 
la tilnuna kustumo. Pro quo? Simple pro ke la ortografio fairo ne 
reflektas la reala pronunco en Ido.” On ya pronuncas ol kom 
bisilabo (fay-ro), do oportas skribe distingar ol de naiva, qua 
naturale pronuncesas kom trisilabo. [...]” 


Me citas anke la noto 28, nam lo esas oportuna: 


“Pronunco facile konstatebla dum Ido-renkontri, ed indikita 
anke en du importanta Esperanto-verki: Eseo pri Ido (p. 18) da 
Tazio Carlevaro (olim aktiva Idisto, qua partoprenis plura 
renkontri e parolis Ido fluante) ed Ido, unu jarcenton poste (p. 22) da 
Andre Cherpillod (konocata filologo e poligloto, qua publikigis 
plura interesanta Ido-artikli en Progreso, multa yari ante nun, 
quankam il nultempe esis Idisto).” 


Me ne posedas la verki quin Goncalo mencionas, ma me 
konfesas ke me mem ne serchis oli, nam me havas nula motivo 
dubitar pri lo mencionita da il, serioza e kompetenta studiisto e 


linguisto. 


Pluse, tala pronunco esas konstatebla anke en Panciena verko 
Idala Koro-kanti e kansoni en Ido (pagini 20 e 21) da T. Sweetlove, 
editita en la yaro 1927, e nun libere deskargebla del interreto. Me 
olim parolis pri ta verko en la forumo /inguolisto. 


E nun me venez a la temo di la setcho. 


Goncalo skribis: “... la ortografio jairo ne reflektas la reala 
pronunco en Ido. On ya pronuncas ol kom bisilabo (fay-ro)...”. 

Nu, la temo di ca sercho esas Portografio fairo (e la relatanta 
pronunco) e generale Portografio di la diftongi «decensanta» 


(quale az, ez, où). 


cc 


Goncalo duris: “... do oportas skribe distingar ol de nava, 


qua naturale pronuncesas kom trisilabo.” 


Do esas manifestata hike la neceseso distingar la diftongi, ca- 
kaze decensanta (ai, e...), de la hiati (a-%, e-7...). 


La questiono esas: kad en la yari en qui skribesis la gramatiki 
on sentis ta neceseso? 


La KGD parolas pri la diftongi au, en, atencigante ne 
pronuncar oli kom hiati: 


“Kande au, eu formacanta diftongo (4) renkontresas kom 
silabo prelasta, la acento restas sur ta diftongo, kun la chefa 
esforco dil voco sur a, e. Ex. : laubo, kauzo, lauro, neutra, 
pseudo. Evitez sorgoze facar ek au, eu du silabi en ta vorti ed altri 
simila.” 


(KGD — Acento tonika) 


ed: 


“Kande u sequas nemediate a o e, ol formacas kun ici 
diftongo, qua esas pronuncata unsilabe. La sono u devas audesar 
quik pos a, e quaze sen intertempo, ma a e recevas la chefa 
esforco di la voco : Australia, Europa, laute, neutra. 

Ma, se la renkontro di a, e kun u rezultas de prefixo o sufixo 
adjuntita a radiko, quale en neutila (ne-utila), kreuro (kre-nro), lore 
au, eu ne plus facas diftongo, e singla vokalo apartenas a silabo 
partikulara. Konseque singla esas aparte pronuncata, quale 
indikesas per ne-utila e kre-uro supere” 


(KGD — Pronunco dil vokali) 


Do on vidas ke la KGD esas tre preciza e sorgoza en l'expliki 
relatanta la difero inter la diftongi az, en e la hiati. Nur pri ca du 
diftongi. 


Ma misterioze ol tacas pri la cetera diftongi posibla. 


Ca misterioza taco interpretesis, precipue en la recenta yari, 
kom la neexisto di la korespondanta diftongi kun z ai, ei. Pro to 


on atencigis pronuncar ici lasta kom hiati: a-z, ei. 


L’interpreto esas: se la KGD klare dicas ke a kun » formacas 
diftongo, ma ne parolas pri a kun 7, to signifikas ke la diftongo ai 


ne existas. 
Ica esas la konkluzo. 


Ma ka to esas vera? Kad ica esas la justa interpreto? Me ipsa 
interpretis tale, ma pose me komencis chanjar mea konvinkeso 
pri la reala intenco da L. de Beaufront, precipue kande me lektis 
kelka linei di la famoza verko da O. Jespersen, remarkante ula 


similaji e komparante la texti di la du verki. 

On devas agnoskar ke, se la KGD ne dicas ke e ed 7 
pronuncesas kune, kom diftongo, altralatere en realeso ol anke ne 
dicas lo kontrea, t. e. ke singla de li esas pronuncenda aparte. 


La detaloz expliko dil pronunco di an, eu e la kontrea taco pri 
ai, ei povus esar debata ad altra motivo: on egardis au ed eu 
(interne di un sama radiko) kom sempre e necese pronuncenda 
kom diftongi, kontre ke la pronunco di ai ed eż (ed oz) esas libera; 
do au, eu postulis necesa expozo di preciza ed explicita regulo 
gramatikala, ma aí, ei, oi ne. La motivo di tal difero esas ke la vorti 
kontenanta au, en esas pronuncata kun diftongi en la lingui ek qui 
ta vorti prenesis, e do Ido mustas mantenar la sama kustumo; 
kontree la vorti kontenanta ai, ei, oi esas guvernata da nula 
generala regulo qua povus esar definata, nam, en la lingui ek qui 
ta vorti venas, oli pronuncesas en diferanta manieri de votto a 
vorto (ed anke de linguo a linguo), sen ula uniformeso. Pro to 
esas neposibla formulacar regulo, ed on lasis olia 
pronuncomaniero a la libereso di la parolanti. 


Ica esas ya altra interpreto, qua certe diferas de la preiranta. 
Me opinionas ke olca esas plu probable justa, pro du motivi: 


1 — Se vere ai, ei, oi es pronuncenda g-i, e-i, 0-7, pro quo la 
KGD ne dicis lo tote simple, quale ol expozis la pronunco-regulo 
pri an, en? Kontree la neexpozo di regulo signifikas neobligo (on 
obligas nek al una nek al altra pronunco: to semblas a me 
versimila), e se on ne expozas explicite interdikto pri una od altra 
kozo, to signifikas ke ta du kozi ne interdiktesas. 


2 — La ne-neceseso fixigar regulo pri az, ei, oi e distingar, pri li, 
inter diftongi e hiati, e la laso di lia pronuncomaniero a la libereso 

dil parolanti, povas esar deduktata de komparo kun paragrafo di 
la mencionita An International Language, qua parolas plu explicite 
pri to e quan me citos plu sube. 


Me ja dicis ke ta verko editesis nur tri yari pos la KGD, e 
skribesis da un de la komitatani qui laboris por konstruktar la 
linguo Ido. Do esas posibla ke, quankam ol parolas pri altra 
linguo, Novial, en plura parti di ol trovesas la sama principi o 
rezoni. Fakte en kelka parti on trovas mem la sama exempli. La 
KGD raportas diskurso da Otto Jespersen ipsa, en P Apendico 1-ma, 
titulizita L'acentizo en Ido: 


“La exempli alegata da Sro DE JANKO tre bone demonstras, 
ke esus komplete neposibla trovar acentizo naturala por omna 
populi, pro ke omna imaginebla sistemi esas reprezentata en nia 
lingui, ed ultree, omna speci de nesistemo o de to quo aparas 
adminime tala, exemple l'Angla. Mem la maxim internaciona vorti 
ofte prizentas variiva acento, quale E. chäracter, D. Charákter, F. 
caractére; isl., hung., e finl. filosofi(a), E. philosophy, R. filosofiya, F. D. 
Philosophie, e mem en geografial nomi ni trovas simila diferi, ex. : 
isl., hung. e finl. Amerika, D. E. Amerika, F. Amérique... 


En linguo havanta strukturo simila a nia, on ne povas strikte 
e sole aplikar la unesala principo, acentizante sempre la lasta 
silabo, pro ke ol esas, en preske omna vorti, senvalora finalo 
(vokalo di nura gramatika valoro), e tamaniere on ruptus 


komplete la valorprincipo.” 


Ni komparez ica texto kun la parto komencala di la chapitro 
Stress (= Acento) en An International Language: 

“Koncerne l’acento (la loko dil acento di intenseso) esas 
evidenta ke es tote neposibla donar un regulo qua kontentigus 
l’individuala kustumi di omna nacioni, nam mem ula ek la vorti 
maxim internaciona esas icarelate pronuncata en diferanta manieri 
en diferanta landi. E. character havas l’acento sur Punesma silabo, 
D. Charakter sur la duesma, e F. caractère sur la triesma; konfrontez 


anke Isl. filosofi, E. philosophy, R. filosofya, D E philosophie, e. c. 


Ei 


Evidente esus eroro, en linguo konstruktita quale la nia, 
aplikar strikte e sole la principo di uneso, acentizante omnaloke la 
lasta silabo, pro ke ica tre ofte kontenas elementi sekundara, 
precipue di pura karaktero gramatikala, e tale ni en maxim multa 
kazi neglijus la principo di valoro. |...]” 


Quale on vidas, la du texti da Jespersen qui trovesas en la du 
verki esas tre simila, e mem ula exempli koincidas. Anke plu sube, 
en la KGD, on lektas argumenti per qui on respondas ad 
objecioni pri vorti kun acento nenaturala: on alegas, inter altro, ke 
en la Franca ta acentizi esas naturala, e ke en multa kazi la derivuri 
aquiras sekundara acento sur la silabo quan on volus acentizar; 
nu, anke ca-kaze on ti-trovas ica du argumenti en PAIL, e precize 
en la triesma-lasta paragrafo dil sama chapitro Stress. 


Esas ne-negebla, do, ke ca principi expozita da Otto 
Jespersen esas familiara ad Ido ed a la KGD, qua deskriptas e 
raportas li kom principi di Ido, principi quin repetos Jespersen 
ipsa en sua propra verko AIL pri sua linguo. 

Konstatinte co, me venez a nia kazo: la renkontro di vokali e 
la diftongi decensanta. 


En altra chapitro dil AIL, titulizita Vowels (= Vokal), 
trovesas la paragrafo pri qua me parolis supere, kande me explikis 
la du motivi qui duktas me konsiderar la nova interpreto di la 
KGD; en la duesma punto me skribis: 


“La ne-neceseso fixigar regulo pri az, ei, oi e distingar, pri li, 
inter diftongi e hiati, e la laso di lia pronuncomaniero a la libereso 
dil parolanti, povas esar deduktata de komparo kun paragrafo di 
la mencionita An International Language, qua parolas plu explicite 
pri to e quan me citos plu sube.” 


Nu, tandem me citez la mencionita paragrafo, qua esas la 
lasta paragrafo dil chapitro Vowels: 


“Kande du vokali okuras kontigue, singla de li devus esar 
pronuncata distingate kun sua propra sono, tale in Europa, neutral 
kun la sono di e en net plus la sono di w en put o E. fon, ne segun la 
pronunco Germana di ey e kompreneble ne kun la soni di la sama 
vorti en l'Angla. Hike ni havas naturale diftongo, e simile en audi, 
boikota, e. c. Ma ka la du vokali en naivi, arkaiki, kokaine, peisaje, 
fideikomise e plusa simila vorti pronuncesas sat rapide por 
formacar diftongo od esas tenata aparte, ne importas multe, 
kondicione ke singla de li pronuncesez distingate. Lo sama 
validesas pri la kombinuri trovata en mazione, filio, filia, sexual, 
vertuos, e. c., qui en pronunco rapida tendencas vers pronunco kun 
ye» rispektive.” 

On vidas expozita en ica texto la sama regulo pri la diftongo 
eu (ed au) di la KGD e la sama principo segun qua la ¿e la u 
sequata da vokalo darfas pronuncesar rispektive kom 7 ed 4 0 
kom y e w: do esas indiferenta ka la 7 e la y formacas diftongi (ca- 
kaze «acensanta»: 74, ua, e. c.) o ne. Ca lasta principo trovesas en la 
noto 2 dil chapitro Acento tonika di la KGD: 


“(2) Kad on esas obligata pronuncar i e u quale y e w 
rispektive avan vokalo? Nule : on darfas pronuncar indiferente 
naci-ono O nacyono, mu-elar o mwelar. La sola kozo importanta, do 
obligala, esas la justa pozo di l'acento; on pronuncez do quiete : 
alio o alyo, manuo o manwo (Progreso, IV, 142). 


En amba verki on deklaras la duopla valoro di 7 ed 4 sequata 
da vokalo e la libereso pronuncar li en Puna od en l'altra maniero. 
Nur la KGD, en tala kazi (pri alo, manuo, e. c.), klarigas ke la kozo 
importanta esas la justa pozo dil acento. Ma en PAIL ne esas 
necesa klarigar to, nam en Novial, se on chanjas la pronunco de 7 
a y, exemple en filio (filio / filyo), to ne influas la plaso dil acento, di 
qua la regulo esas formulacata en maniero diferanta: ol esas sur la 
vokalo qua preiras la lasta konsonanto, do en la kazo di filio 
sempre sur l'unesma 7. Konseque, la rezultajo praktikala di la 
pronunco di ta vorti ne chanjas de Ido a Novial, de la KGD al 
AI. 


Pri Novial, en PAIL (quale pri Ido en la KGD) on sotgas ube 
pozesas l'acento en vorti qui finas per ze, 20, ue, uo, tante ke on 
arivas formulacar la regulo dil acento en maniero diferanta, por 
obtenar la sama acentizi kam en Ido: on komprenas lo de la 
sisesma paragrafo dil chapitro Stress. Kontree, on tote ne sucias 

ube esas Pacento en vorti kun aí, ei de la speco di naivi, arkaiki, 
quale on vidas en la citita paragrafo dil chapitro Vowels. La motivo 
povus esar ke, en kordie, Pacento pozata sur 0 o sur 7 pasus de un 
loko ad altra transirante konsonanti, e do ta paso esus 
remarkinda, kontre ke en naivi ol simple pasus de un vokalo ad 
altra kontigua, do ta paseto esus ne-grava e neglijinda. Irga 
motivo qua esas en to, la difero di egardo di la du speci de vorti 
esas evidenta fakto: en PAIL on dicas klare ke la pronunco di 
naivi, arkaiki, e. c. ne importas (ube la KGD tacas); e la cetera 
principi expozita en ta sama paragrafo koincidas kun lo expozita 
en la KGD. 


Pro to, se la principi qui trovesas en la lasta paragrafo dil 
chapitro Vowels dil AIL esas le sama kam olti di la KGD, anke la 
principo dil AIL (en la sama paragrafo) pri vorti kun az e 
versimile esas la sama en Ido. L’AIL simple klarigas explicite 
(kande ol mencionas naivi, arkaiki, e. c.) to pri quo la KGD ne 
parolas explicite. 


Tale explikesas la misterioza taco da la KGD. 


La duopla valoro di 7, qua pronuncesas anke kom y, 
konfirmesas anke da la fakto ke en Ido la litero 7 remplasis la 
litero y en multa kazi. 


Se la 7 remplasis la y en Portografio, to signifikas ke 7 havas 
anke la valoro di y. Ta remplaso esas mencionata en l’Apendico 1- 
ma di la KGD; pos expozar la decido 57 dal Akademio, pri la 
regulo dil acento, on adjuntas: 


70 


“Konseque omna radiki finanta nun per y pos konsonanto 
chanjos ol ad i. (Progreso, II, 322.)” 


e, plu sube: 


“On devas agnoskat, ke la nova regulo konstitucas granda 
simpligo en l'ortografio, per ke ol unigas la finali -io, -yo, inter 
qui on ofte hezitis e dubitis, segun l'atesto di multi. Ol esas do 
reala simpligo ed uniformigo.” 


De to, esas klara ke la generaligo dil ortografio 7 esas por 
simpligo ed uniformigo, e tale la litero 7 inkluzas la pronunci 7 e y. 
Ta uniformigo dil ortografio relatis ne nur la diftongi acensanta 
(ĉa, io, e. c.), ma evidente anke le decensanta (az, oí, e. c.), nam la 
primitiva boykotar chanjis a boikotar, quale on lektas en la SIL, fine 
dil chapitro 6 Rebela diftongi: 


“[...] Ol cetere ne existis en Ido primitiva (1908), kande on 
exemple skribis boykotar (vd. lexiko Ido-Germana da Beaufront / 
Couturat / Thomann). [...]” 


Se anke boykotar chanjis a boikotar, es evidenta ke, per oz, on 
intencis skribar la diftongo, qua antee skribesis oy. Anke per to on 
vidas ankorfoye analogeso kun la citita paragrafo dil AIL, kande 
l'autoro skribas: 


“Hike ni havas naturale diftongo, e simile en awdi, boikota, e. 


Lb] 


E 


Konkluze, pos ica studio e reflekto, me nun opinionas, difere 
de antee, ke vorti quale fairo darfas ya pronuncesar kun diftongo, 
e do pozante Pacento sur a, e me kredas ke ico esis Pintenco da la 

pioniri, kande li adoptis ta vorto (e simila vorti) del Esperantala 
fajro kun Portografio fairo. 


Kordiale, 


Tiberio Madonna 


P. S. E, pro to, naskas spontane la kuriozeso savar: se la 
vorto fairo es libere pronuncebla kun la diftongo pro qua motivo, 
do, la vorto *failo, analoga a la tote tradicionala fairo, repulsesis da 
la nuna Direktanta Komitato dil Uniono? 


Ka forsan pro la sama motivo pro qua ni, ankore nun, 
skribas «bisquito» kun q? 


AFORISMO 


“Me aceptas kun gratitudo la maxim akra kritiko, se ol esas 


PE) 
senpartisa. 


Otto von Bismarck 

Varma vinAro... 

